Ученици от II СОУ „Проф. Н. Маринов“ участваха в събитието „Часът на кодирането“ в Седмицата на компютърните науки и образование - 14 December 2015 - II СУ "Проф. Никола Маринов"
Начало » 2015 » Декември » 14 » Ученици от II СОУ „Проф. Н. Маринов“ участваха в събитието „Часът на кодирането“ в Седмицата на компютърните науки и образование
15:34 Ученици от II СОУ „Проф. Н. Маринов“ участваха в събитието „Часът на кодирането“ в Седмицата на компютърните науки и образование
На 10.12.2015 г. ученици от 10 „г“ клас на II СОУ „Проф. Н. Маринов“ Търговище се включиха в инициативата „Часът на кодирането“, предназначена да демитологизира програмирането и да покаже, че всеки може да се научи да програмира. Учениците се потопиха в света на Minecraft, като използваха блокове с код и под ръководството на госпожа Венка Петрова, те създадоха и своите варианти на играта. Всички получиха сертификати за успешно завършен час на кодирането и демонстриране на основни концепции в компютърните науки.
Учениците се присъединиха към най-голямото събитие за обучение в Седмицата на компютърните науки и образование между 7 и 13 декември 2015 г. и като отбелязаха своето училище на картата на света. Гост на събитието беше и госпожа Елеонора Панайотова – помощник-директор на училището.
"Часът на кодирането" е инициатива на сайта Code, достигнала до десетки милиони ученици от 180 страни. Безпрецедентен брой партньори са се обединили в подкрепа на Часът на кодирането — включително Microsoft, Apple, Amazon, Клуб Америка, College Board и др. Всеки може да се включи в събитието на адрес https://hourofcode.com/bg.
Категории: Дейности и инициативи | Views: 191 | Добавено от: Rebi